Mil Mi-24

**Mi-24** (rus. **Миль Ми-24**, NATO šaukinys „Hind“) – karinis sraigtasparnis, pradėtas gaminti 1969 m. Mil Maskvos sraigtasparnių gamykloje Rusijoje. Skirtingai nuo JAV gaminto lengvo kovinio sraigtasparnio Bell AH-16 „Cobra“, kuris buvo skirtas vien karių pėstininkų palaikymui ir kovai prieš tankus, naujasis Mil Mi-24 be šių užduočių dar buvo naudojamas ir kitose, kaip desantininkų išlaipinimas priešo teritorijoje, desantinių-transportinių sraigtasparnių palyda bei apsauga, kova su priešų sraigtasparniais bei sužeistų karių evakuacija. Šio sraigtasparnio įgulai reikia dviejų žmonių: lakūno ir šaulio. Vienu metu jis gali skraidinti aštuonis karius desantininkus su visa jų ginkluote arba keturis sužeistuosius neštuvuose. Tačiau šis sraigtasparnis retai naudojamas desantininkams gabenti, dažniau siunčiamas į palaikyti jau ant žemės kovojančių karių (). 

Sraigtasparnis buvo projektuojamas taip, kad pilotai sėdėtų vienas šalia kito. Dėl šios priežasties matomumas iš pirmųjų Mi-24 variantų (A) kabinos buvo labai prastas. Kabina vėliau visiškai perplanuota, įrengiant pilotui bei šauliui atskirus langus ir taip suteikiant sraigtasparniui „priešistorinę“ - tandeminę - išvaizdą.

Bandymų metu sraigtasparniai MI-24 su 11 tonų kroviniu pasiekė maksimalų 320 km/h greitį kovos sąlygomis ir 340 km/h transportuodami krovinį. Vidutinis skrydžio greitis siekia atitinkamai 270 ir 280 km/h. Vidutinis skrydžio aukštis yra 1400 metrų, tačiau sraigtasparnis sugeba pakilti ir į 5000 metrų aukštį. Sugedus vienam iš dviejų 1620 kW galios variklių, Mi-24 gali tęsti skrydį dar vieną valandą.

Iš viso buvo pagaminta daugiau nei 5200 įvairių modifikacijų MI-24 sraigtasparnių. 1992 m. serijinė šių sraigtasparniu gamyba buvo sustabdyta, tačiau didžioji jų dalis labai sėkmingai eksploatuojama ir šiandien. Pavyzdžiui, 1995 m. Rusijoje dar buvo naudojami apie 1500 MI-24 vienetų.

Kare tarp Irano ir Irako pastarajam priklausantys MI-24 sėkmingai kovojo prieš iraniečių kariniu sraigtasparnius Bell Ah-1J „Sea Cobra“ ir, turėdami ginkluotės persvarą, juos numušdavo arba priversdavo sprukti iš mūšio vietos bei kviestis į pagalbą naikintuvus. Viename iš mūšių 1982 metų spalio 27 dieną sraigtasparnis MI-24 numušė Iranui priklausiusį naikintuvą F-4 „Phantom II“. Tai pirmasis ir, kiek žinoma, vienintelis atvejis visoje oro mūšių istorijoje, kai sraigtasparnis nukovė karinį naikintuvą.
## Techniniai duomenys

* **[[Įgula (mašinos)|Įgula]]**: 2 pilotai (su galimybe įrengti vietą inžineriui)
* **Keleiviai**: 8 
* **Sraigto skersmuo**: 17,30 m
* **Sraigtasparnio ilgis:**
** fiuzeliažo: 17,50 m
** sukantis sraigtui: 19,79 m
* **Sraigtasparnio aukštis:** 
** fiuzleiažo: 3,90 m
** su sraigtu: 6,50 m
* **Plotas, kurį apima besisukantis sraigtas**: 235 m²
* **Sraigtasparnio svoris**: 
** tuščio: 8200 kg, 
** su ginkluote: 10600 kg
* **Maksimalus kilimo svoris**: 12000 kg
* **Keliamoji galia**:
** ant išorės laikiklių: 2400 kg
** vidiniame krovinių skyriuje: 1500 kg
* **Varikliai**: TV3-117, po 2 x 1640 kW (2200 AG)
* '''Greitis''': 
** kreiserinis: 250 km/h
** maksimalus: 345 km/h
* **Skrydžio nuotolis**: 500 km
* '''Skrydžio lubos''': 4900 m

## Ginkluotė
* Vienas 12,7 mm kalibro daugiavamzdis (Gatlingo tipo) kulkosvaidis Yakushev-Borzov Yak-B (1470 užtaisų)
* Dvivamzdė aviacinė patranka GSh-30K (modelyje Mi-24P). 250 užtaisų.
* 4 prieštankinės raketos AT-2 „Swatter“
* raketinės dėžės su 32 raketomis (9M17 Phalanga (modelyje Mi-24A-D) arba 9K114 Shturm) arba 1500 kg bombų arba minų,
* 500 kg bombų vidiniame bombų skyriuje
* 7,62 mm kalibro kulkosvaidis kabinos viduje

## Išnašos

## Šaltiniai

* (EN) Eden, Paul (ed.). The Encyclopedia of Modern Military Aircraft. London, UK: Amber Books, 2004. .
* (EN)